নানা কারণেই বিতর্কিত টিভি অভিনেত্রী তারিন-এর বিরুদ্ধে টেলিফিল্মের নাম চুরির অভিযোগ তুলেছে চলচ্চিত্র প্রযোজনা এবং পরিবেশনা প্রতিষ্ঠান ভিবজিওর ফিল্মস। পবিত্র ঈদ-উল-আজহা উপলক্ষে এটিএন বাংলা চ্যানেলে চালানোর জন্য অভিনেত্রী তারিনের মালিকানাধীন তথাকথিত প্রযোজনা প্রতিষ্ঠান “নিউ ট্রি” বা নতুন গাছ ‘সংশয়’ নামে একটি টেলিফিল্ম বানানোর ঘোষণা দেন কয়েক সপ্তাহ আগে। তারিনের এই ঘোষণা ২/১টি পত্রিকায় প্রকাশিত হবার পর-পরই ভিবজিওর ফিল্মস-এর পক্ষ থেকে বাংলাদেশ সুপ্রিম কোর্টের সিনিয়র আইনজিবি এডভোকেট গোবিন্দ চন্দ্র প্রামানিক [মোবাইল নং ০১৯১-৪৮৫৮৪৫৮] গত ২৫ অক্টোবর ২০১১ তারিখে অভিনেত্রী তারিন, নাট্য পরিচালক তানভির হোসেন প্রবাল বরাবরে একটি লিগ্যাল নোটিস পাঠান। এটির অনুলিপি এটিএন বাংলা কর্তৃপক্ষকেও দেয়া হয়। উক্ত লিগ্যাল নোটিসে অভিনেত্রী তারিনকে জানানো হয় যে, ‘সংশয়’ নামে ভিব্জীয়র ফিল্মসের প্রযোজনায় একটি টেলিফিল্ম চলতি বছরের শুরুতেই নির্মিত হয়েছে, যাতে অভিনয় করেছেন, শোয়েব, তানজিকা, প্রবীর মিত্র, নাসিমা খান, আব্দুল আজিজ, মেসবাহ প্রমুখ। চিত্র ধারণ করেছেন, চলচিত্রের চিত্র গ্রাহক এস ডি বাবুল। তারিনকে তার নির্মিতব্য টেলিফিল্মের নাম ‘সংশয়’ না রাখার এবং লিগেল নোটিস প্রাপ্তির ২৪ ঘন্টার মধ্যেই পত্রিকায় ঘোষণা দিয়ে সেই নাম প্রত্যাহারের অনুরোধ করা হয়। কিন্তু, আইনের প্রতি চরম অশ্রদ্ধা দেখিয়ে তারিন সম্পূর্ণ অবৈধ পন্থায় ‘সংশয়’ নাম ব্যবহার করেই টেলিফিল্মটি নির্মান করেন এবং নাম চুরির বিষয়টি গোপন রেখেই তা প্রচারের জন্য এ টি এন কর্তৃপক্ষের কাছে জমা দেন। এমতাবস্থায় এটিএন কর্তৃপক্ষ ৬ নভেম্বর ২০১১ তারিখের কয়েকটি জাতীয় দৈনিকে বিজ্ঞাপনের মাধ্যমে ১০ নভেম্বর ২০১১ বিকেল ৩:৪৫ মিনিটে ‘সংশয়’ নামক টেলিফিল্মটি প্রচারের ঘোষণা দিলে ভিবজিওর ফিল্মস কতৃপক্ষ এ টি এন বাংলার চেয়ারম্যান ড. মাহফুজুর রহমানকে বিষয়টি লিখিতভাবে অবহিত করে এই টেলিফিল্মটি প্রচারে বিরত থাকার অনুরোধ জানায়।